Тоня Трайкова
Тази сутрин…

chitanka.info

Тази сутрин лицето ти беше така просветлено,

като лека вълна, която се плисва в брега преди изгрев

и пречистена в нощните бездни игриво се пени,

беше толкова свой на лицето ти сънният израз.

Сякаш в него откриваше себе си тая предутрин,

изпълзяла от мрака да търси мира и покоя,

да даде светлина, след това да си иде нечуто,

да остави блестящи пасажи от риби безбройни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.